nb en en en fr de da id nb nb da da da da da da da da sv da da da en en
Sejpiner og kvikkert - Svanholm Cricketklub
Mandag d. 10. august 2015 kl. 11:23 af Henrik Pfaff
Weekendens to kampe på hjemmebane var diametrale modsætninger. 2. holdets kamp mod Ishøj II en langtrukken affære, der gik over 100 overe og varede 8 timer minus 9 minutter, mens 1. holdets kamp mod Nørrebro varede under 4 timer og var overstået på 53 overe.
Spænding var der kun i 2. holdskampen, men det må siges at være spænding af en slags, som indeholder en hel del gaben.
Vi startede med 259/8 på den lynhurtige Svanholm Park. Der blev bidraget af mange. Saif Anjum hjemvendt fra studieophold i Tyrkiet 35 (han studerede opskæring af lig – de ligner dem herhjemme indvendigt, sagde han) , Mati Malik 38, Sahadat Riaz 32, Bobby Malik 27 og anfører Raja Khan 28 point.
At man kan komme i klemme efter at have lavet 259 forekommer utroligt, men det gjorde vi. Et Ishøj 5 gærde hævede fra 90 til 211, førend Sahadat Riaz i over nr. 44 endelig fik kastet den ene ud som sit eneste gærde i 10 overe.
Efter en Ishøj-gærdestand på 121 får Sahadat Riaz endelig ram på den ene af gærdespillerne
Så havde Ishøj 6 overe til at lave 38 eller 6 pr. over. Ikke umuligt med 5 gærder tilbage, men da Adeel Akhtar., der stod med 92 gik i panik og løftede Zahid Shah til Usman Akram i point til en nem chance (246 stod totalen på i over nr. 48) kunne de øvrige ikke klare det.
Ishøj endte med 252 for 9, da sidste bold var kastet på den varme dag. Zahid Shah 4/46.
Det mest bemærkelsesværdige under 1. holdets kamp mod Nørrebro var vel, at Amjad Khan optrådte som keeper efter at reserven for den bortrejse Taha Ahmed Zameer Khan havde fået nakkesmerter. Det kan Amjad også.
Zishan Shah få ram på en nørrebroer
Nørrebro lavede selv 95, så hjalp vi med 29 ekstra så det endte med 124. Syv mand svingede armen. Bedst Mads Henriksen med 4/24.
Vores åbnere Zameer Khan (56) og Saif Ahmad (39) spillede som var det en T20 kamp, men gik begge, så Mads Henriksen (10) og Hamid Shah (17) kunne komme ind og afslutte fyrværkeriet. Vi passerede på 15 overe.
Saif Ahmad grebet af keeperen